钦定古今图书集成/明伦汇编/氏族典/第006卷 > 《郑樵通志二》 > 同名异实第一
## 钦定古今图书集成/明伦汇编/氏族典/第006卷 > 《郑樵通志二》 > 同名异实第一

唐氏有二：尧之后为唐，周以封晋，此晋之唐也。伊，祁
姓，燮父之后，封于唐，为楚所并，此楚之唐也。姬姓
虞氏有二：姚姓之虞，舜后也，姬姓之虞，仲雍之后也。
夏氏有二：夏后之后以国为氏。陈宣公之子子夏之
后，以字为氏。

商氏有二：成汤之后为商，卫鞅封商君，其后亦为商。
周氏有五：后稷之后为周氏。又姬氏，唐先天中避讳
改为周氏。又暨氏，上元中准制改为周氏。又代北贺
鲁氏、普氏，后魏并改为周氏。

秦氏有三，秦国为秦氏。鲁有秦邑，亦为“秦氏”，秦非是
也。楚亦有秦商。

《燕氏》有二，有“姬姓之燕，有姞姓之燕。”

管氏有二叔鲜之后，以国为氏，出自文王。又齐管仲
出自穆王。

毕氏有二：毕公高之后为毕，后魏出连氏，改为毕。
于氏有三：周武王之子邘叔之后，或去邑为于氏，后
魏万纽于氏改为于，又淳于氏避唐讳改为于。
胡氏有二：周之胡国为胡氏，后魏纥骨氏亦为胡氏。
齐氏有二：太公之后以国为氏，卫大夫齐子之后以
字为氏。

楚氏有二：鬻熊之后，以国为氏。鲁林楚之后，以名为
氏。

陈氏有四，舜之后以国为氏也。又白氏，隋初改为陈，
此万年之陈也。又鲁相无子，以外孙刘矫嗣。此广陵
之陈也。又侯莫陈之后亦改为陈氏。

朱氏有三，邾子之后，去邑为朱，又渴烛浑氏、《可朱浑
氏》并改为“朱。”

娄氏有二，邾娄之后也。又疋娄氏改为娄氏。

儿氏有二，郳氏去邑为儿，又贺儿氏亦改为儿。
越氏有三，勾践之后，以国为氏。又有越彊氏，改为越
氏，又有《越质诘》氏，改为越氏。

薛氏有三，奚仲之后以国为氏。又叱干氏改为薛。又
有辽西薛氏。

沈氏有二：沈子逞之后，以国为氏。又楚庄王之子公
子正封于沈鹿，其后以邑为氏。

徐氏有二，若木之后，以国为氏。又一族出于黄帝，十
四姓。

云氏有二，䢵国之后，去邑为“云。”又《后魏》牒云氏，改为
“云。”

禹氏有二。鄅国，去邑为禹。又夏禹之后，以名为氏。
宿氏有二，风姓之后，以国为氏。又有宿六斤氏，改为
宿。

罗氏有二，妘姓之后，以国为氏。又有叱罗氏，改为罗。
夔氏有二，熊摰之后，以国为氏。又天竺亦有夔氏。
夷氏有四，夷诡诸之后为夷氏。又逸民夷逸，齐大夫
夷仲年，邾大夫夷射姑之后，皆以名字为氏。

须氏有二：密须之后为须，须句之后亦为须。

黎氏有三，子姓之后，以国为氏。又齐大夫黎弥、黎且，
以邑为氏。又后魏素稽氏改为黎氏。

申氏有二，姜姓之后，以国为氏。又楚之申邑，申公居
之，以邑为氏。

向氏有二，祁姓之后，以国为氏。又宋公子肹字向，以
字为氏。

葛氏有三：嬴姓之后，以国为氏。又葛天氏之后，亦为
葛氏。后魏贺葛氏改为葛。

会氏有二，郐国去邑为氏。又会乙之后亦为会氏。
辛氏有三：莘氏讹为辛。又计然本姓辛。又周有项亶，
赐姓辛氏。

吕氏有五，姜姓之后，以国为氏。又晋有吕氏，出于魏
氏。又有叱丘氏、副吕氏、叱吕氏并改为吕。

谭氏有二：子爵以国为氏。又巴南六姓有谭氏。
冀氏有二，冀国之后，以国为氏。晋灭冀以为邑。郄氏
食之，为冀芮，子孙以邑为氏。

鬲氏有二，有鬲之国，以国为氏。又商人胶鬲，以名为
氏。

顾氏有二：顾国，夏商诸侯也。又句践之后，别封顾余，
以邑为氏共氏有三：共者，商之侯国也，其后以国为氏。郑公子
段曰“共叔”，晋太子申生曰“共君”，并以谥为氏。〈按共叔因段出

奔共，故人呼“共叔” ，是以所奔之地为氏，非以谥也。

龚氏有三：恭国，《籀书》作“龚。”又晋大夫龚坚之后也。又
汉巴郡蛮酋有袭氏。

洪氏有二，共氏改为洪氏。又豫章弘氏避唐明皇讳
改为“洪。”

彭氏有二，大彭之国为彭氏。祝融之后八姓亦有彭
氏者。

祭氏有二：周公之后，以国为氏。又郑有祭邑，祭仲足
其后也。

毛氏有二，毛伯聃之后，以国为氏。又有北代之族，世
为酋长。

刘氏有五，尧之后有刘累，为刘氏。成王封王季之子
于刘邑，亦为刘。汉赐项氏、娄氏，并为刘氏。又匈奴之
族从母姓刘。

栾氏有二：晋栾宾之后，姬姓也，以邑为氏。齐子栾之
后，姜姓也，以字为氏。

荀氏有二，荀，本侯国也。又晋荀林父以邑为氏。
丙氏有二，邴豫之后，或去邑作“丙。”又李陵降匈奴，裔
孙归魏，见丙殿，因赐氏焉。

𫇭氏有二，薳章之后亦作“𫇭”，以邑为氏。晋士𫇭之后
以字为氏。

裴氏有二。秦非子支孙封裴乡，以乡为氏。又西域有
裴氏。

孙氏有三：卫公子惠孙之后，以字为氏。又楚有芊姓
之孙，齐有妫姓之孙，皆以字为氏。

南氏有三：卫公子郢字子南，其后为南氏。又楚有子
南氏，亦为南氏。并以字为氏者，晋有南氏，以乡为氏。
国氏有二：郑子国之后，以字为氏，姬姓也；齐有国氏，
姜姓也。

孔氏有三，宋孔父嘉之后也。又卫有孔氏，为世卿。郑
亦有孔氏，皆以字为氏者。

董氏有二，董父之后，以字为氏。又有陆终之子参胡
姓董，以姓为氏。

成氏有二：楚若敖之后以字为氏。又周有成氏。
孟氏有二：鲁庆父之后为孟氏。又卫公孟絷之后亦
为孟氏。

仲氏有二：鲁庆父曰“共仲之后，为仲氏。”又宋庄公之
子子仲之后，亦为仲氏。

叔氏有四：鲁叔牙之后，鲁文公之子，叔肹之后。八凯，
叔达之后，晋叔向之后。并以“叔”为氏。

季氏有二：鲁公子季友之后也。又陆终之子季连，亦
为季氏。

伯氏有二，晋中行伯之后也。或言伯益之后，亦为伯
氏。

士氏有二：隰叔为晋士师，以官为氏。又有士季氏之
后，以字为氏。

山氏有二，烈山氏，以山为氏，而周有山师之官，以官
为氏。

《王氏》有四：有姬姓之王，有妫姓之王，有子姓之王，有
卤姓之王。姬姓之王有二族，妫姓之王有一族，子姓
之王有一族，卤姓之王有四族。

任氏有三：黄帝二十五子得姓为任者，其后以姓为
氏。又颛帝少子阳封于任，其后以国为氏。又任为风
姓之国，太昊之后也，亦以国为氏。

偃氏有二：有偃氏之国，后为偃氏。又皋陶之後姓偃，
亦以姓为氏。

宣氏有二，鲁叔孙侨如谥“宣伯”，与宋宣公之后并以
谥为氏。

稷氏有二。后稷之后有稷氏。汉稷嗣君叔孙通支孙
亦为稷氏。